Beskrivelse+af+KBHFF+Amager

=Københavns Fødevarefællesskab Amager=

Vi i Københavns Fødevarefælleskab Amager Iangede vores første grøntsager over disken i oktober 2010, og er siden blevet 143 medlemmer. Vi vokser stadig støt og vores nuværende lokale på Æblestien er blevet for lille til os. Derfor leder vi efter nyt lokale, og det er i den forbindelse at vi kontakter jer i håb om et muligt fremtidigt samarbejde.

Københavns Fødevarefællesskab er en medlemsejet og –drevet indkøbsforening, som blev stiftet i april 2008 som et alternativ til almindelige, profitorienterede supermarkedskæder. Vi fokuserer på at tilbyde økologiske, velsmagende, lokalt producerede og bæredygtige fødevarer i et sæsonbaseret udbud til lavest muligt priser. For os er forbrugerindflydelse ikke blot muligheden for at kunne vælge mellem forskellige produkter. I Fødevarefællesskabet er kunderne både medlemmer, medarbejdere og medejere. Som medlem kan man købe billige, økologiske fødevarer hver uge. Alle medlemmer er også medarbejdere, som står i butikken, pakker poser og bestiller varer. Hver medlem forpligter sig til at arbejde 3 timer om måneden. Alle medlemmer er også medejere af Københavns Fødevarefællesskab, og har medindflydelse og medansvar for driften og udviklingen af foreningen. Alle beslutninger vedrørende varesortiment, økonomi og lignende tages i fællesskab af forenings medlemmer. Som fællesskab handler vi kun på vegne af vores medlemmer og ikke på vegne af en profitsøgende industri. Et hvert overskud i foreningen går derfor til lavere fødevarepriser, udvikling af foreningen eller til godgørende, sociale projekter i byen omkring os.
 * Hvad er Københavns Fødevarefællesskab?**

På et stormøde i april 2010 vedtog medlemmerne nedenstående grundprincipper, som er det grundlag, som foreningen handler og driver forretning ud fra. Disse 10 grundprincipper har til formål at sikre bæredygtighed i samtlige led af det kredsløb som Fødevarefællesskabet indgår i. Det er også disse grundprincipper, som vi i Københavns Fødevarefællesskab Amager handler og træffer beslutninger ud fra:
 * Grundprincipper:**

Vi definerer dette som fødevarer, der er dyrket efter økologiske, herunder biodynamiske, principper. Det vil sige alle de dyrkningsformer, der ikke udpiner jorden eller forøger mængden af kunstige kemikalier, kunstgødning, eller pesticider i vores jord og miljø, og som i stedet bygger på sund og bæredygtig jordbrug, vandmiljø, biodiversitet og dyrevelfærd.
 * 1 - Dyrket og produceret økologisk.**

Afstanden fra jord til bord har afgørende betydning for fødevarernes friskhed, smag og ernæringsmæssige værdi. Jo kortere afstand, der er mellem hvor friske grøntsager dyrkes og hvor de spises, desto større er den miljømæssige gevinst. Ved at reducere den afstand, som en fødevare rejser fra jord til bord, desto mere reduceres den miljømæssige påvirkning, som transporten forårsager. Ved at støtte lokal produktion af fødevarer støtter vi den fortsatte opretholdelse af de færdigheder og den kultur, der er særegen for dyrkningen af fødevarer i vores lokale klima.
 * 2 - Dyrket så lokalt som praktisk muligt.**

Vores udbud skal afspejle årstiden. Det er muligt at udvide en afgrødes naturlige sæson ved at dyrke dem i drivhus, og vi vil bestemt støtte dette, hvis det gør grøntsager mere tilgængelige i løbet af året. Men ikke hvis det involverer kunstig opvarmning af drivhusene, hvormed den miljømæssige gevinst tabes.
 * 3 - Sæsonbaseret**

Vores fødevarer skal distribueres på en måde, der

Mange landmænd og producenter bliver presset hårdt på prisen og dermed på deres levebrød, hvilket medfører negative sociale og miljømæssige konsekvenser både lokalt og globalt. Vi sikrer, at der er færrest mulige led mellem os og producenterne ved at skabe direkte, personlige kontakter hvor det er muligt. Vi er vores egen købekraft bevidst, og søger derfor at sikre, at vi gør vores indflydelse gældende ved at støtte fair og direkte handel.
 * 4 - Støtter fair og direkte handel**

Vi mindsker vores CO2-fodspor ved at bruge ressourcer med omtanke - bl.a. ved at mindske spild, genbruge og genanvende og benytte miljøvenlige materialer hvor det er muligt.
 * 5 - Er miljøvenlig**

Vi gør mennesker mere bevidste om, hvordan de fødevarer, de spiser, når frem til deres indkøbskurv. Vi mener, at hvis mennesker får mere viden og mere føling med den jord, der nærer dem, vil de ikke alene være mere villige til at støtte fødevarefællesskabet, men de vil også være bedre stillet til at træffe bæredygtige fødevarevalg fremover. En vigtig del heri er at dele vores viden om at opbygge og drive fødevarefællesskabet og inspirere andre til at tage lignende initiativer i deres lokalområder.
 * 6 - Formidler og fremmer viden om fødevarer og økologi**

For at Københavns Fødevarefællesskab skal have de bedste muligheder for at vokse og blive en del af en bæredygtig fremtid, må vi være i stand til at eksistere uafhængigt af ekstern støtte, og dermed være mindre sårbar overfor skiftende prioriteringer fra forskellige offentlige og private instanser. Dette betyder, at vi altid dækker vores driftsomkostninger gennem egne indtægter og frivillig arbejdskraft.
 * 7 - Er økonomisk bæredygtig og selvstændig**

Vi er åbne og ærlige omkring alle vores finansielle transaktioner og de valg vi træffer omkring vores udbud. Både i forhold til de, der leverer vores fødevarer (vi forventer det samme fra dem), og i forhold til hvordan vi bruger vores overskud.
 * 8 - Er transparent og fremmer tillid i alle produktions- og distributionsled**

Vi arbejder for, at økologi ikke skal være en dyr gourmet-luksus, men en fast og naturlig del af vores hverdag. Derfor skal fødevarefællesskabet være tæt på og tilgængeligt for vores medlemmer - også prismæssigt. Vi vil gøre økologiske fødevarer tilgængelige til fair pris og vi vil altid prioritere kvalitet og bæredygtighed over pris.
 * 9 - Er tæt på og tilgængelig**

Fødevarefællesskabet skal rumme og opmuntre til mere end blot at levere billige og gode fødevarer. Vi arbejder for, at fødevarefællesskabet skal være en platform, hvorigennem medlemmerne sammen kan skabe positive tiltag med udgangspunkt i det nærområde, hvor vi bor og arbejder. En sådan platform skal gøre det muligt for de enkelte medlemmer at finde sammen og organisere sig omkring deres fælles behov, mål og interesser og således få det lokale fællesskab kan blomstre. Praktisk om brug af lokale på Amager:
 * 10 - Drives af et lokalt, arbejdende fællesskab**

Grøntsagerne leveres, pakkes og afhentes kun om onsdagen. Det er derfor her vi skal bruge lokalet. Sådan forløber en onsdag:

- kl. 9-14 bliver grøntsagerne leveret. - kl. 14-16 bliver grøntsagerne pakket og butikken bliver gjort klar til medlemmerne. - kl. 16-18 bliver grøntsagerne afhentet af medlemmerne. - kl. 18-20 bliver kassen gjort op og nye medlemmer registreret.

Samme aften eller næste formiddag vil eventuelle restvarer blive afhentet.

Resten af ugens dage bruger vi ikke lokalet, og da vores ting begrænser sig til 3 sammenklappelige borde, emballage fra dagens levering og andre ting svarende til hvad der kan være i et skab, vil lokalet sagtens kunne bruges til noget andet disse dage. Med hensyn til sådanne praktiske ting, så lægger vi stor vægt på, at der finder en forventningsafstemning sted inden det eventuelle samarbejde, så begge parter ved hvad vi går ind til.

For at holde prisen på grøntsager til vores medlemmer nede, søger vi et lokale som enten er gratis, eller hvor huslejen udgør et symbolsk beløb. Til gengæld er vi mere end villige til at hjælpe til med vedligeholdelse, istandsættelse og andet forfaldent arbejde.


 * Vi vil følge op på denne henvendelse og du kan også kontakte os på amager@kbhff.dk. Du kan læse mere om foreningen og lokalafdelingen på Amager på hjemmesiden: [|www.kbhff.dk].**